b'\n_START_ARTICLE_\nArbeidsgiver- og arbeidstakerregisteret\n_START_PARAGRAPH_\nArbeidsgiver- og arbeidstakerregisteret, vanligvis omtalt som Aa-registeret er det sentrale grunndataregisteret som viser knytningen mellom arbeidstakere og arbeidsgivere i Norge. Registeret inneholder en kobling mellom arbeidsgiverens bedriftsnummer og arbeidstakerens personnummer. Aa-registeret forvaltes av NAV som selv bruker registeret i behandlingen av s\xc3\xb8knader om ytelser, arbeidet med \xc3\xa5 redusere sykefrav\xc3\xa6ret, utarbeidelser av statistikk, utbetalinger og refusjoner av sykepenger og avdekking av trygdemisbruk. Registeret brukes ogs\xc3\xa5 blant annet av skattemyndighetene, Statistisk sentralbyr\xc3\xa5, kemneren, politiet, og Arbeidstilsynet. Registeret er grunnlaget for den offisielle sysselsettings- og sykefrav\xc3\xa6rsstatistikken som publiseres av Statistisk sentralbyr\xc3\xa5. Alle fast ansatte i Norge og norske og utenlandske personer som arbeider p\xc3\xa5 norske og NIS-registrerte skip skal v\xc3\xa6re oppf\xc3\xb8rt i registeret. Alle arbeidsgivere plikter \xc3\xa5 registrere sine ansatte i Aa-registeret n\xc3\xa5r arbeidstakeren gjennomsnittlig arbeider mer enn fire timer i uken og n\xc3\xa5r arbeidsforholdet har en varighet p\xc3\xa5 mere enn sju dager._NEWLINE_Den enkelte arbeidsgiver har rett til \xc3\xa5 se opplysningene som er registrert p\xc3\xa5 bedriften. Dette gjelder b\xc3\xa5de opplysninger om enheten og om hvem som er og har v\xc3\xa6rt ansatt. Arbeidsgiveren har ikke tilgang til opplysninger om de ansattes tidligere arbeidsforhold eller om arbeidstakeren har flere arbeidsforhold. Andre offentlige etater kan f\xc3\xa5 innsyn i registeret, for eksempel Utlendingsdirektoratet. Anonymiserte opplysninger kan utleveres til forskere.'